I 2005 fikk Laajab kontrakt med den tyske klubben Borussia Mönchengladbach. Han gikk da fra Skeid hvor han hadde fått mindre spilletid enn han ønsket. Han kom tilbake til Oslo og Skeid i 2006. Etter at Skeid rykket ned til 2. divisjon etter 2007-sesongen, fikk Laajab tilbud fra Notodden i Telemark og dro dit. Notodden rykket ned fra Adeccoligaen i 2009, og dermed gikk turen til Buskerud og bruntrøyene fra Nedre Eiker. Laajab skrev under på en ettårskontrakt med Mjøndalen IF i Adeccoligaen i 2010-sesongen. Året etter tok han ett år for Strømmen IF.